CELEX: 62014CN0141
Language: et
Date: 2014-03-24 00:00:00
Title: Kohtuasi C-141/14: 24. märtsil 2014 esitatud hagi – Euroopa Komisjon versus Bulgaaria Vabariik

26.5.2014   
            
            
               ET
            
            
               Euroopa Liidu Teataja
            
            
               C 159/18
            
         24. märtsil 2014 esitatud hagi – Euroopa Komisjon versus Bulgaaria Vabariik
   (Kohtuasi C-141/14)
   2014/C 159/24
   Kohtumenetluse keel: bulgaaria
   
      Pooled
   
   
      Hageja: Euroopa Komisjon (esindajad: E. White, P. Mihaylova, C. Hermes)
   
      Kostja: Bulgaaria Vabariik
   
      Hageja nõuded
   
   Komisjon palub tuvastada järgmist:
   
               —
            
            
               Bulgaaria Vabariik jättis sellega, et ta linnustiku kaitseks olulisi alasid tervikuna ei integreerinud erikaitsealasse „Kaliakra”, arvuliselt ja suuruselt kõige sobivamad alad erikaitsealana määramata bioloogiliste liikide kaitseks vastavalt direktiivi 2009/147/EÜ (1) I lisale ja I lisas nimetamata sageli esinevate rändlinnuliikide kaitseks geograafilistel maismaa- ja merealadel, kus direktiivi 2009/147/EÜ kohaldatakse. Järelikult rikkus Bulgaaria Vabariik direktiivi 2009/147/EÜ artikli 4 lõigetest 1 ja 2 tulenevaid kohustusi.
            
         
               —
            
            
               Kuna Bulgaaria Vabariik andis loa projektidele „AES Geo Enerdzhi” OOD, „Uindteh” OOD, „Brestiom” OOD, „Disib” OOD, „Eko Enerdzhi” OOD ja „Longman Investmant” OOD linnustiku kaitseks olulisel alal „Kaliakra”, mida ei klassifitseeritud erikaitsealana, kuigi oleks tulnud sellisena määrata, rikkus Bulgaaria Vabariik oma kohustusi, mis tulenevad direktiivi 2009/147/EÜ artikli 4 lõikest 4, nagu seda on tõlgendanud Euroopa Liidu Kohus kohtuasjades C-96/98 ja C-374/98.
            
         
               —
            
            
               Kuna Bulgaaria Vabariik ei võtnud kohaseid meetmeid, et vältida looduslike elupaikade ja bioloogiliste liikide elupaikade halvenemist ning nende liikide häirimist, kellele on need alad määratud, rikkus Bulgaaria Vabariik erikaitsealal „Kaliakra”, ühenduse tähtsusega alal „Kompleks Kaliakra” ja erikaitsealal „Belite Skali” („Kaliakra uind pauar” AD, „EVN Enertrag Kavarna” OOD, „TSID – Atlas” EOOD, „Vertikal – Petkov i s-ie” OOD, Golfplatz und Spa-Kurort „Treyshan Klifs Golf end Spa Rezort” OOD) projektidele loa andmisega oma kohustusi, mis tulenevad direktiivi 92/43/EMÜ (2) artikli 6 lõikest 2, nagu seda on tõlgendanud Euroopa Liidu Kohus kohtuasjades C-117/03 ja C-244/05.
            
         
               —
            
            
               Kuna Bulgaaria Vabariik sobival viisil ei hinnanud nende projektide kumulatiivset mõju, millele anti luba linnustiku kaitseks olulisel ja eriliseks kaitsealana määramata alal „Kaliakra”, rikkus Bulgaaria Vabariik direktiivi 2011/92/EL (3) artikli 2 lõikest 1 koostoimes artikli 4 lõigetega 2 ja 3 ning III lisa punkti 1 alapunktiga b tulenevaid kohustusi.
               Lisaks palub komisjon:
            
         
               —
            
            
               mõista kohtukulud välja Bulgaaria Vabariigilt.
            
         
      Väited ja peamised argumendid
   
   Bulgaaria Vabariik ei määranud ala „Kaliakra” linnustiku kaitseks olulise ala „Kaliakra” piirides erilise kaitsealana, mis kujutab endast linnukaitse direktiivi rikkumist.
   Andes teatud hulgale projektidele majandustegevuseks loa erikaitsealal „Kaliakra”, erikaitsealal „Belite skali” ja ühenduse tähtsusega alal „Kompleks Kaliakra”, rikkus Bulgaaria Vabariik linnukaitse direktiivi, elupaikade direktiivi ja keskkonnamõju hindamise direktiivi, kuna Bulgaaria Vabariik tegi võimalikuks eelistatud ainulaadsete elupaikade ja liikide elupaikade hävinemise või märkimisväärse halvenemise ja liikide häirimise ning ei võtnud arvesse suure hulga projektide kumulatiivset mõju.
   
      (1)  Euroopa Parlamendi ja nõukogu 30. novembri 2009. aasta direktiiv 2009/147/EÜ loodusliku linnustiku kaitse kohta (ELT L 20, lk 7).
   
      (2)  Nõukogu 21. mai 1992. aasta direktiiv 92/43/EMÜ looduslike elupaikade ning loodusliku loomastiku ja taimestiku kaitse kohta (EÜT L 206, lk 7; ELT eriväljaanne 15/02, lk 102).
   
      (3)  Euroopa Parlamendi ja nõukogu 13. detsembri 2011. aasta direktiiv 2011/92/EL teatavate riiklike ja eraprojektide keskkonnamõju hindamise kohta (ELT L 26, lk 1).